အင်တာဗျူးမေးမည့်သူသည် အောက်ပါနည်းလမ်းကောင်းများကို လိုက်နာသင့်သည်။

* ရိုးရာနှုတ်ခွန်းဆက်စကားဖြင့် မိမိကိုယ်ကို သင့်တင့်လျောက်ပတ်စွာ မိတ်ဆက်ပါ။
* အင်တာဗျူးခံမည့်သူသည် ဦးတည်အုပ်စုဝင်ဟုတ်/မဟုတ် ဦးစွာဆုံးဖြတ်ပါ။ မဟုတ်ပါက ကျေးဇူးတင်ကြောင်းပြော၍ နောက်တစ်ဦးဆက်လက်ရှာဖွေပါ။
* စစ်တမ်းတွင်ပါဝင်လိုခြင်းရှိမရှိ အင်တာဗျူးဖြေကြားသူအား မေးပါ။
* စစ်တမ်းပြုလုပ်ရာတွင် အနှောင့်အယှက်ကင်းသော သို့မဟုတ် နားစွန်နားဖျားမကြားနိုင်သော တိတ်ဆိတ်သည့်နေရာ/သီးသန့်နေရာမျိုးကိုရှာဖွေပါ။
* စကားပြောရာတွင် အသံကျယ်ကျယ်နှင့်ရှင်းလင်းစွာပြောပါ။
* သင့်တင့်လျောက်ပတ်သောအနေအထားဖြင့် မျက်နှာကိုကြည့်၍ပြောပါ။
* အဖြေများများပေးရန် အားပေး၍ အဖြေများအတွက် ကျေးဇူးတင်ကြောင်းပြောပါ။ ဖြေဆိုသူများ၏ အဖြေတိုင်းကို လေးစားစွာနားထောင်ပေးပါ။
* အသက် ၅ နှစ်အောက်ကလေးများအကြောင်းမေးခွန်းများမေးသည့်အခါ ကလေး၏အမည်ကို ထည့်၍မေးပါ။
* မေးခွန်းကို မူရင်းအတိုင်းမေးရမည်။ အဖြေမရသေးပါက မေးခွန်းကို ဖြေးညင်းစွာ ထပ်မေးပါ။ မေးခွန်းကို အဓိပ္ပာယ်ဖွင့်ပေးခြင်း သို့မဟုတ် ဝါကျအထားအသိုပြင်ဆင်ခြင်းတို့ မပြုလုပ်ရပါ။
* အဖြေကိုရှင်းလင်းစွာနားလည်ရမည့်အပြင် မေးသည့်မေးခွန်းနှင့်ဆက်စပ်မှုရှိရမည်။ မရှိပါက အဖြေကို ပြန်လည်ရှင်းပြပါရန် ဖြေကြားသူအား ပြောပါ။
* မေးခွန်း၏အဖြေသည်တစ်ခုထက်မကရှိနိုင်ပါက “တစ်ခြားဘာတွေရှိအုံးမလဲ” ဟူသောစကားဖြင့် အကြိမ်ပေါင်းများစွာ သို့မဟုတ် အဖြေကုန်သွားသည်အထိ ဆက်လက်မေးမြန်းပါ။